डाक्टर दे परतोंदे गै उस पागल ने मिगी अपने कोल सद्‌देआ ते सीखें पिच्छुआं, डाक्टर दी दूर जंदी पिट्‌ठी अ’ल्ल इशारा करदे होई सरगोशी च बोल्लेआ “एह् पेशैंट दुआई गी रिस्पांड नेईं करा करदा। बचारा अपने आप गी डाक्टर समझदा ऐ। चिट्ठा कोट बी लाई फिरदा ऐ। में नर्सें गी आक्खे दा ऐ, लान देआ करो साढ़ा केह् जंदा ऐ। कदें-कदें काकलै उप्पर मिगी गल्त-मुल्त दुआइयां बी लिखी दिंदा ऐ। इसदा मन रक्खने ताईं बिच्चें बारें में मरीज़ होने दा डाम बी कस्सी लैन्नां। बचारे गी इस्सै च खुशी मिलदी ऐ, साढ़ा केह् नकसान ऐ? वैसे बी पागलें च ते सज्झरें च केह् फर्क ऐ? जेह्‌ड़ा दुएं गी सुख पजाऽ ओह् सज्झर ते जेह्‌ड़ा दुएं गी तकलीफां पजाऽ ओह् सज्झर ते जेह्‌ड़ा दुएं गी तकलीफां पजाऽऔह् पागल। की? ठीक ऐ नीं? पर छोड़, तुगी एह् गल्ल समझ नेई औनी।”